Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: nyilvánosságáról szóló 1992. évi LXIII. törvény (a továbbiakban: Avtv.) 5. §-a határozza meg a célhoz kötöttség elvét, mely
Paragraph Index: 1027

nyilvánosságáról szóló 1992. évi LXIII. törvény (a továbbiakban: Avtv.) 5. §-a határozza meg a célhoz kötöttség elvét, mely szerint személyes adatot csak meghatározott cél érdekében, 1999/79/II. szám ennek megvalósulásához elengedhetetlenül szükséges és alkalmas adatokra kiterjedően, a cél eléréséhez szükséges ideig lehet kezelni. Ebben az értelemben a tanulók szociális helyzetének felmérése, mint szándék nem értelmezhető az adatgyűjtés céljaként. Miután az iskola keretében megpályázható támogatások nem feltétlenül érintik valamennyi tanulót, ezért az elbíráláshoz fontosnak tartott adatokat csak a pályázóktól kell kérni. Ezzel az Avtv. 6. § (2) bekezdésében előírt tájékoztatás is megtörténik arról, hogy mihez használják fel a kért adatokat. Ebből viszont az is következik, hogy csak a konkrétan meghatározott, mindenkori célnak megfelelő mértékű és fajtájú személyes adatok kezelhetők. Ezért a mindenkire kiterjedő általános adatgyűjtés nem indokolt különösen akkor, amikor a kitöltés önkéntes jellegére a kérdőív nem hívja fel a figyelmet. Jelen esetben első alkalommal végeztek ilyen felmérést az iskolában, és az adatokat évente újra kívánták „frissíteni”. A tanévenként újra kért adatok mellett azonban nincs szó a régiek megsemmisítéséről, sőt azokat folyamatosan, évenkénti csoportosításban akarták tárolni anélkül, hogy az adatok őrzésének végső időpontját közölték volna. Az érintettekről évekre visszamenően gyűjtött adatok összességéből viszont olyan többletinformációk nyerhetők, melyek szükségtelenek az éppen aktuális kérelem elbírálásához, ugyanakkor a családok magánéletét túlzott mértékben megismerhetővé teszik. Lehet, hogy a cél nem annak megismerése volt, hogy melyik családnak mije van, de a feltett kérdésekre adott válaszokból ez kiderül, és a név szerint évente tárolt kérdőívekből ez felidézhető. [...] Az Avtv. 1. §-ában meghatározott információs önrendelkezési jogból az következik, hogy főszabályként mindenki maga rendelkezik a személyes adataival. Ez alól kivétel csak az Avtv. kifejezett engedélye alapján törvényben, illetve törvényi felhatalmazás alapján hozott önkormányzati rendeletben tehető, az adatfajta és az adatkezelő együttes megállapítása mellett. Miután ebben az esetben önkéntes adatszolgáltatásról van szó, az érintett hozzájárulását adatai felhasználásához minden egyes pályázatnál ki kell kérni, kezdve azzal, hogy egyáltalán részt kíván-e venni azon. A fenti elveken túl — tekintettel az Avtv. 7. § (1) bekezdésében meghatározott adatbiztonság szabályaira is — praktikusan egyszerűbb érvényre juttatni az érintettnek a személyes adatok kezelésével kapcsolatos garanciális jogait akkor, ha a kért adatokat a cél ismeretében közvetlenül ő szolgáltatja. Ugyanis ilyenkor kizárt annak a lehetősége, hogy már egy meglévő adatbázisból esetlegesen kerüljenek az adatai felhasználásra. — Mindezek alapján megállapítható, hogy általános jelleggel, majdani esetleges felhasználás céljából személyes adatok nem kezelhetők, ezért a már kitöltött kérdőíveket meg kell semmisíteni. — A továbbiakban — a kellő tájékoztatás mellett — a mindenkori pályázati kiírás feltételei között kell meghatározni az elbíráláshoz szükséges adatok körét, garantálva azt is, hogy azok csak a konkrét esetben kerüljenek felhasználásra. — Az iskola összetételéről, más iskolákhoz viszonyított szociális helyzetéről készített felméréshez végezhető valamennyi tanulóra kiterjedő adatkezelés, de csak az érintettek anonimitásával. Budapest, 1998. október 29. Üdvözlettel: Dr. Majtényi László (392/A/1998) * * * [Állásfoglalás: az Internet-címjegyzék, amennyiben polgárok adatait tartalmazza, személyes adatnak minősül] [...] Szentendre Tisztelt Uram! A [...] Kft. által tervezett Internet-címjegyzék kiadásával kapcsolatos kérdései vonatkozásában az alábbiakról tájékoztatom: A személyes adatok védelméről és a közérdekű adatok nyilvánosságáról szóló 1992. évi LXIII. tv. (a továbbiakban: Avtv.) 2. § 1. pontja alapján személyes adat a meghatározott természetes személlyel (a továbbiakban: érintett) kapcsolatba hozható adat, az adatból levonható, az érintettre vonatkozó következtetés. A személyes adat az adatkezelés során mindaddig megőrzi e minőségét, amíg kapcsolata az érintettel helyreállítható. Az Avtv. 3. § (1) bekezdése szerint személyes adat csak akkor kezelhető, ha ahhoz az érintett hozzájárul, vagy azt törvény vagy — törvény felhatalmazása alapján, az abban meghatározott körben — helyi önkormányzat rendelete elrendeli. A fentiek alapján megállapítható, hogy a meghatározott természetes személlyel kapcsolatba hozható, az érintettre vonatkozó e-mail cím, webcím és -oldal személyes adatnak minősül, ezért megfelelő törvényi rendelkezés hiányában ezen adatok kezelése, felhasználása, más adatkezelő részére történő továbbítása csak az érintett hozzájárulásával történhet. Az Avtv. 3. § (4) bekezdése értelmében az érintett hozzájárulását megadottnak kell tekinteni az érintett közszereplése során közölt vagy a nyilvánosságra hozatal céljából általa átadott adatok tekintetében. Abban az esetben tehát, amikor a természetes személyekkel kapcsolatos e-mail és webcímek, weboldalak közvetlenül, ezen adatok védelmét szolgáló programok, kódok alkalmazása nélkül jelennek meg az Interneten, az érintett adatkezelésre vonatkozó hozzájárulását megadottnak lehet tekinteni, amennyiben a nyilvánosságra hozatal (az Interneten való megjelentetés) bizonyíthatóan az érintett részéről történt. 1999/79/II. szám Az Avtv. 2. § 1. pontjában megfogalmazott definícióból azonban az is következik, hogy az Avtv. hatálya a gazdasági társaságok, gazdálkodó szervezetek adataira nem terjed ki. Ennek megfelelően ezen adatok attól függően válnak kezelhetővé, felhasználhatóvá, illetve hozhatóak nyilvánosságra, amennyiben ez nem jár az érintett gazdasági társasággal kapcsolatos üzleti titok sérelmével. A tisztességtelen piaci magatartás és a versenykorlátozás tilalmáról szóló 1996. évi LVII. tv. (a továbbiakban: TPT.) 4. § (3) bekezdés

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes